**ด่วนที่สุด**



ที่ มท ๐๘๑๐.6/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 เมษายน ๒๕66

เรื่องขอความร่วมมือเตรียมความพร้อมรับเงินพระราชทานขวัญถุงกองทุนแม่ของแผ่นดิน ประจำปี 2566

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 4257 ลงวันที่ 21 ธันวาคม 2565

สิ่งที่ส่งมาด้วย สำเนาหนังสือสำนักงานคณะกรรมการป้องกันและปราบปรามยาเสพติด (สำนักงาน ป.ป.ส.)
 ที่ ยธ 1120.03/13423 ลงวันที่ 10 เมษายน 2566 จำนวน 1 ชุด

 ตามที่กรมส่งเสริมการปกครองท้องถิ่นขอให้จังหวัดแจ้งสำนักงานส่งเสริมการปกครองท้องถิ่นจังหวัดประสานเทศบาลนคร และเทศบาลเมืองดำเนินการคัดเลือกชุมชนที่มีความเข้มแข็งในเรื่องการป้องกัน
และแก้ไขปัญหายาเสพติดและมีความพร้อมที่จะยกระดับเป็นชุมชนกองทุนแม่ของแผ่นดิน พร้อมทั้งนำรายชื่อต้นกล้ากองทุนแม่ของแผ่นดินลงในเว็ปไซต์กองทุนแม่ของแผ่นดิน สำนักงานคณะกรรมการป้องกัน
และปราบปรามยาเสพติด ภายในวันที่ ๓1 มีนาคม ๒๕๖6 ตามหนังสือที่อ้างถึง นั้น

 กรมส่งเสริมการปกครองท้องถิ่นได้รับแจ้งจากสำนักงานคณะกรรมการป้องกันและปราบปราม
ยาเสพติด (สำนักงาน ป.ป.ส.) ว่า ได้กำหนดจัดงานมหกรรมกองทุนแม่ของแผ่นดิน ประจำปี 2566 ในช่วงเดือนสิงหาคม 2566 ณ ศูนย์แสดงสินค้าและการประชุม อิมแพค เมืองทองธานี จังหวัดนนทบุรี โดยมีพิธีพระราชทานเงินพระราชทานขวัญถุงกองทุนแม่ของแผ่นดินแก่หมู่บ้าน/ชุมชนที่ได้รับการพิจารณาเป็นกองทุนแม่ของแผ่นดิน
ปี 2566 จึงขอให้จังหวัดแจ้งเทศบาลนครและเทศบาลเมืองที่เสนอชื่อต้นกล้ากองทุนแม่ของแผ่นดิน
ดำเนินการ ดังนี้

1. นำเข้าข้อมูลบัญชีเงินฝากธนาคารของหมู่บ้าน/ชุมชนต้นกล้ากองทุนแม่ของแผ่นดิน
ปี 2566 ซึ่งได้เปิดไว้เพื่อรองรับเงินพระราชทานขวัญถุงกองทุนแม่ของแผ่นดิน ในเว็บไซต์กองทุนแม่
ของแผ่นดิน ([www.kongtunmae-oncb.go.th](http://www.kongtunmae-oncb.go.th)) ของสำนักงานคณะกรรมการป้องกันและปราบปราม
ยาเสพติด ส่วนที่ 1 ข้อมูลพื้นฐานหมู่บ้าน/ชุมชนกองทุนแม่ของแผ่นดิน ให้แล้วเสร็จ ภายในวันศุกร์ที่
28 เมษายน 2566 และขั้นตอนการนำเข้าข้อมูล ผ่านระบบ QR CODE

2. รวบรวมหลักฐานประกอบการรับเงินพระราชทานขวัญถุงกองทุนแม่ของแผ่นดิน
จากประธานหมู่บ้าน/ชุมชนกองทุนแม่ของแผ่นดิน ปี 2566 โดยขอให้ตรวจสอบความถูกต้อง ครบถ้วน สมบูรณ์ของหลักฐานดังกล่าว และรวบรวมเอกสารส่งให้สำนักงานป้องกันและปราบปรามยาเสพติดภาค
ที่รับผิดชอบ ภายในวันศุกร์ที่ 12 พฤษภาคม 2566 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐ - ๒๒๔๑ - ๙๐๐๐ ต่อ ๔๑32 โทรสาร. ๐ - ๒๒๔๑ - 6930

ไปรษณีย์อิเล็กทรอนิกส์ saraban@dla.go.th